

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019. gada 24. oktobrī Nr.457

(protokols Nr.11, 36.p)

**Par izglītojamā braukšanas izdevumu kompensēšanu.**

Priekuļu novada dome izskata Vārds Uzvārds (deklarētā dzīvesvieta –) 2019. gada 9. oktobra iesniegumu (reģistrēts Priekuļu novada pašvaldības Liepas pagasta pārvaldē 2019. gada 9. oktobrī Nr.3-9/201-5448) ar lūgumu viņas dēlam kompensēt ceļa izdevumus braucienam uz skolu (un atpakaļ) 2019/2020. mācību gadā.

Izvērtējot domes rīcībā esošo informāciju, konstatēts, ka:

1. Vārds Uzvārds, personas kods ---, deklarētā dzīvesvieta - -, 2019/2020.mācību gadā mācās Valmieras 2.vidusskolas 8. klasē un apgūst izglītības programmu ar kodu 21011121 – pamatizglītības mazākumtautību programma. Izglītības iestādes Priekuļu novada administratīvajā teritorijā nenodrošina izglītības programmas ar kodu 21011121 (pamatizglītības mazākumtautību programma) apguvi;
2. Ministru kabineta 2017. gada 27. jūnija noteikumu Nr.371 “Braukšanas maksas atvieglojumi noteikumi” 11.punktā noteikts, ka ārpus pilsētas teritorijas dzīvojošiem izglītības iestāžu izglītojamiem, kuru novada pašvaldības administratīvajā teritorijā nav vispārējās pamatizglītības iestādes (1.-9.klase) (…), ir tiesības saņemt kompensāciju 50% apmērā par braukšanas izdevumiem, kas saistīti ar braucieniem mācību gada laikā no dzīvesvietas līdz izglītības iestādei, kura atrodas cita novada vai republikas pilsētas pašvaldības administratīvajā teritorijā, un atpakaļ, ja izmanto sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutos. Saskaņā ar minēto noteikumu 14.punktu šo noteikumu 11.punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā sedz no attiecīgās pašvaldības budžeta vai saskaņā ar normatīvajiem aktiem par pašvaldību savstarpējo norēķinu kārtību.

Ņemot vērā iepriekš minēto un pamatojoties uz likuma “Par pašvaldībām” 15.panta pirmās daļas 4.punktu, kas nosaka pašvaldības autonomo funkciju gādāt par iedzīvotāju izglītību, Ministru kabineta 2017. gada 27. jūnija noteikumu Nr.371 “Braukšanas maksas atvieglojumu noteikumi” 11. un 14.punktu, Priekuļu novada domes Finanšu komitejas 2019. gada 21. oktobra (protokols Nr. 11) lēmumu, atklāti balsojot: PAR –11(Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Kompensēt braukšanas maksas izdevumus 50% apmērā 2019/2020.mācību gadā izglītojamai Vārds Uzvārds (deklarētā dzīvesvieta -) maršrutā Liepa –Valmiera –Liepa;
2. Atbildīgais par lēmuma izpildi – Finanšu un grāmatvedības nodaļa (vadītāja I.Rumba);
3. Lēmumu nosūtīt Vārds Uzvārds uz iesniegumā norādīto adresi.

*Šo lēmumu saskaņā ar Administratīvā procesa likuma 189.panta pirmo daļu var pārsūdzēt viena mēneša laikā no tā spēkā stāšanās dienas Administratīvajā rajona tiesā, iesniedzot pieteikumu Valmieras tiesu namā, Voldemāra Baloža ielā 13A, Valmierā, LV-4201.*

*Saskaņā ara Administratīvā procesa likuma 70.panta pirmo un otro daļu lēmums stājas spēkā ar brīdi, kad tas paziņots adresātam, bet sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone